Üldkohtu (seitsmes koda) 10. oktoobri 2012. aasta otsus – Wessang vs. Siseturu Ühtlustamise Amet – Greinwald (star foods)
(kohtuasi T-333/11)
Ühenduse kaubamärk – Vastulausemenetlus – Ühenduse kujutismärgi star foods taotlus – Varasemad ühenduse sõnamärgid ja kujutismärgid STAR SNACKS – Suhteline keeldumispõhjus – Segiajamise tõenäosus – Määruse (EÜ) nr 207/2009 artikli 8 lõike 1 punkt b
Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause
– Varasema kaubamärgiga segiajamise tõenäosus – Kujutismärk star foods ja sõnamärk STAR SNACKS (Nõukogu määrus nr 207/2009, artikli 8 lõike 1 punkt b) (vt punktid 25–38)
Ese
Hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 15. aprilli 2011. aasta
selle otsuse (kohtuasi R 1837/2010-4) peale, mis puudutab N. Wessangi ja Greinwald GmbH vahelist vastulausemenetlust.
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 15. aprilli 2011. aasta
otsus (kohtuasi R 1837/2010-4) osas, mis puudutab 15. juuni 1957. aasta märkide registreerimisel kasutatava kaupade ja teenuste
rahvusvahelise klassifikatsiooni Nice'i kokkuleppe (uuesti läbi vaadatud ja parandatud kujul) klassidesse 29, 30 ja 32 kuuluvaid
kaupu, välja arvatud „õlu”.
2.
Jätta hagi ülejäänud osas rahuldamata.
3.
Jätta Siseturu Ühtlustamise Ameti kanda tema enda kohtukulud ja kolm neljandikku N. Wessangi kohtukuludest.
4.
N. Wessang kannab ühe neljandiku oma kohtukuludest.
5.
Jätta Greinwald GmbH kohtukulud tema enda kanda.